Babelscape/SREDFM huggingface dataset:
Περτίναξ

Ο Πόπλιος Έλβιος Περτίναξ ("Publius Helvius Pertinax", 1 Αυγούστου 126 – 28 Μαρτίου 193) ήταν Ρωμαίος αυτοκράτορας για τους τρεις πρώτους μήνες του 193. Το όνομά του, περτίνακας, σημαίνει πεισματάρης. Διάδοχος του δολοφονηθέντος Κόμμοδου, ήταν ο πρώτος, που διετέλεσε Αυτοκράτορας κατά το ταραχώδες Έτος των Πέντε Αυτοκρατόρων. 

Ήταν γιος ενός ελευθερωμένου σκλάβου, που αρχικά εργάστηκε ως δάσκαλος πριν γίνει αξιωματικός του στρατού. Πολέμησε εναντίον των Παρθών κατά τη διάρκεια της δεκαετίας του 160 και η επιτυχία του τον οδήγησε σε υψηλότερες θέσεις, τόσο στον στρατιωτικό όσο και στον πολιτικό τομέα, καθώς έγινε Ρωμαίος έπαρχος και πολίαρχος.

Ως υψηλά ιστάμενο στέλεχος του στρατού και της Συγκλήτου, προσπάθησε να δαμάσει την Πραιτωριανή Φρουρά, ώσπου αυτή αντέδρασε και τον δολοφόνησε. Μετά το θάνατό του, στον θρόνο τον διαδέχτηκε ο Δίδιος Ιουλιανός, του οποίου η διακυβέρνηση ήταν εξίσου σύντομη.
Στρεζεβόι

Το Στρεζεβόι () είναι πόλη στην Περιφέρεια Τομσκ της Ρωσία, που βρίσκεται στις ακτές του καναλιού του ποταμού Ομπ. Ο πληθυσμός είναι 42.219 άτομα στην απογραφή του 2010, ενώ ήταν 43.815 το 2002 και 43.348 το 1989.
Κόμμα Νέας Κύπρου

Το Κόμμα Νέας Κύπρου (τουρκικά: "Yeni Kıbrıs Partisi") είναι σοσιαλδημοκρατικό τουρκοκυπριακό πολιτικό κόμμα. Πριν από το 2004 ήταν γνωστό ως Κίνημα Πατριωτικής Ενότητας ("Yurtsever Birlik Hareketi"). Εδρεύει στη Βόρεια Λευκωσία και επικεφαλής είναι ο Μουράτ Κανατλί.
Τριαντάφυλλος Πασαλίδης

Ο Τριαντάφυλλος Πασαλίδης (19 Ιουλίου 1996, Κορδελιό) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για τον ΟΦΗ
Ευδοκία Δεκαπολίτισσα

Η Ευδοκία Δεκαπολίτισσα ήταν Αυτοκράτειρα, ως σύζυγος τού Μιχαήλ Γ΄ τού "μέθυσου" από τον Οίκο της Φρυγίας ή του Αμορίου, τελευταίου Αυτοκράτορα του Οίκου αυτού.
Δημήτριος Ζαγγογιάννης

Ο Δημήτριος Ζαγγογιάννης (1860–1904) ήταν Έλληνας παιδαγωγός και φιλόλογος. Ήταν ο πρώτος καθηγητής του Πανεπιστημίου Αθηνών στην έδρα της παιδαγωγικής.
Αξινίτης

μικρογραφία|Αξινίτης
μικρογραφία|Αξινίτης από το Νταλνεγκόρσκ της Ρωσίας
Αξινίτης ονομάζεται ομάδα ορυκτών με καφέ έως και ιώδεις-καφέ, ή καστανοκόκκινες αποχρώσεις , που αποτελείται από ασβέστιο αλουμινίου βοριο-πυριτικών αλάτων, (ασβέστιο, σίδηρος, μαγγάνιο) με χημικό τύπο 3Al2BO3Si4Ω12Ω. Ο αξινίτης είναι πυροηλεκτρικός και πιεζοηλεκτρικός.

Η ομάδα των αξινητών περιλαμβάνει:

* Αξινίτης-(Fe) ή σιδηροαξινίτης, Ca2Fe2+Al2BOSi4O15(OH) πλούσιΟς σε σίδηρο, γαρύφαλλο-καφέ, καφέ, δαμασκηνί, μπλε, γκρι
* Αξινίτης-(Mg) ή μαγνησιοαξινίτης, Ca2MgAl2BOSi4O15(OH) πλούσιο σε μαγνήσιο, με χλωμό μπλε προς χλωμό βιολετί, ανοιχτό καφέ έως ανοιχτό ροζ
* Αξινίτης-(Mn) ή μαγγαξινίτης, Ca2Mn2+Al2BOSi4O15(OH) πλούσιο σε μαγγάνιο, γλυκός, κίτρινος, με χρώμα γαρύφαλλο-καφέ, καφέ σε μπλε
* Τινζενίτης, (CaFe2+Mn2+)3Al2BOSi4O15(Α) σίδηρος – ενδιάμεσο του μαγγανίου, κίτρινο, καφετί κίτρινο-πράσινο

Μερικές φορές χρησιμοποιείται ως πολύτιμος λίθος.
Σλάβσγια

Το «Σλάβσγια» (ρωσικά: Славься, ελληνικά: Δόξα) είναι ένα ρωσικό πατριωτικό τραγούδι. Την μουσική συνέθεσε ο Μιχαήλ Γκλίνκα για την τελική σκηνή της όπερας «Ιβάν Σουσάνιν» (1836). Οι στίχοι αποδίδονται στους Βασίλι Ζουκόφσκι και Γιεγκορ Ροζεν. Η αρχική έκδοση του τραγουδιού είχε μοναρχική απόχρωση, η σύγχρονη έκδοση θεωρείται γενικότερα πατριωτική και μερικές φορές θεωρείται ως ο ανεπίσημος εθνικός ύμνος της Ρωσίας. Χρησιμοποιούταν συχνά σε παρελάσεις και σε ορχηστρική μορφή για επίσημες περιστάσεις. Σήμερα εκτελείται συχνά σε εθνικές εορτές και επετείους.
Ο Φαντομάς

Ο Φαντομάς (γαλλικά: Fantômas) είναι γαλλική κωμωδία παραγωγής του 1964, σε σκηνοθεσία Αντρέ Υνεμπέλ. Πρωταγωνιστούν ο Λουί ντε Φυνές, Ζαν Μαρέ και η Μιλέν Ντεμονζό.
Κλαυδία Μαρκέλλα η Πρεσβύτερη

Η Κλαυδία Μαρκέλλα η Πρεσβύτερη ήταν ρωμαία πολιτικός. Ανήκει στη γενεά, που τα παιδικά της χρόνια επλήγησαν από τη βία του Εμφυλίου Πολέμου στη Ρωμαϊκή Δημοκρατία. Ο πρώτος της γάμος ήταν με τον Μάρκο Βιψάνιο Αγρίππα ύπατο, στρατηγό και αρχιτέκτονα το 28 π.Χ. Γι' αυτόν ήταν ο δεύτερος γάμος. Ο Αύγουστος τον έθεσε στην υψηλότερη θέση: ο Μ. Β. Αγρίππας ήταν στρατιωτικός και πιστός στον Αύγουστο καθ' όλο τον Εμφύλιο Πόλεμο. Μάλλον ο γάμος έγινε εξ αιτίας της ισχυρής σύνδεσης των δύο ανδρών. Η Κ. Μαρκέλλα έφερε τον άνδρα της σε σύνδεση με μία εκλεκτή δημοκρατική οικογένεια και τον Αύγουστο, καθώς ήταν ανιψιά του. ν και ο Αγρίππας ήταν μεγαλύτερός της και αυστηρός, φαίνεται πως ήταν ένας καλός σύζυγος για τη Μαρκέλλα.

Η Μαρκέλλα και ο Αγρίππας είχαν τέκνα, αλλά δεν ξέρουμε αν κάποιο επιβίωσε της ενηλικίωσης. Η κόρη της ονομάζεται αναδρομικά από τους ερευνητές Βιψανία Μαρκέλλα Αγριππίνα για να την ξεχωρίζουμε από τις ετεροθαλείς αδελφές της. Αυτή παντρεύτηκε τον Κουΐντο Ατέριο αντικαταστάτη ύπατο (consul suffectus) πεντάκις και είχε γιο τον Δέκιμο Ατέριο Αγρίππα ύπατο το 22 μ.Χ., που γεννήθηκε το 11 π.Χ. ή μετά. Ένα τμήμα παπύρου από τον επικήδιο λόγο του Αυγούστου προς τον Αγρίππα το 12 π.Χ. Το 23 π.Χ. απεβίωσε ο αδελφός της Μάρκος Κλαύδιος Μάρκελλος και άφησε τη γυναίκα του Ιουλία την Πρεσβύτερη χήρα. Τότε ο πατέρας της Αύγουστος έπεισε τον Μ. Β. Αγρίππα να χωρίσει την Κ. Μαρκέλλα και να νυμφευτεί την Ιουλία την Πρεσβύτερη το 21 π.Χ.

Τότε η Οκταβία η Νεότερη παρέλαβε την κόρη της Κ. Μαρκέλλα στο σπίτι της. Την πάντρεψε με τον Ίουλλο Αντώνιο ύπατο, γιο του Μ. Αντωνίου από τη Φουλβία, που ο Αύγουστος τον εκτιμούσε πολύ. Έκανα ένα τέκνο, τον Λεύκιο Αντώνιο, που τον έστειλαν για σπουδές στη Μασσαλία, όταν ο πατέρας του έχασε την εύνοιά του από τον Αύγουστο. Το 2 π.Χ. ο Λ. Αντώνιος βρέθηκε ένοχος μοιχείας με την Ιουλία την Πρεσβύτερη (εξαδέλφη της συζύγου του) και εξαναγκάστηκε να αυτοκτονήσει.

Ως το 1939 οι ερευντές θεωρούσαν, ότι η Κ. Μαρκέλλα είχε τρίτο σύζυγο τον Σέξτο Αππουλείο ΙΙΙ, μικρανιψιό της Οκταβίας της Νεότερης. Αυτό είναι αμφίβολο, λόγω της συγγένειας, όπου τέτοιος γάμος θα ήταν αιμομιξία. Έτσι ο σερ Ρόναλντ Σάυμ αμφιβάλλει για τον γάμο. Όμως ο Μάικλ Γκραντ τον περιλαμβάνει στους γενεαλογικούς πίνακές του, στη μετάφραση του Τάκιτου. Συνολικά τίποτε δεν είναι σίγουρο για μετά το τέλος του Ίουλλου.
Οδός των Τραπεζών

μικρογραφία|Η Οδός των Τραπεζών ήταν το οικονομικό κέντρο της Κωνσταντινούπολης κατά την περίοδο της Οθωμανικής Αυτοκρατορίας. Ολοκληρώθηκε το 1892 και η έδρα της Οθωμανικής Κεντρικής Τράπεζας είναι το πρώτο κτίριο στα δεξιά.
μικρογραφία|Η Οδός των Τραπεζών στα τέλη της δεκαετίας του 1920) από τους Sébah & Joaillier
μικρογραφία|Άποψη της Οδού των Τραπεζών το 2016.
Η Οδός των Τραπεζιτών (Bankalar Caddesi) εναλλακτικά γνωστή ως Οδός του Βοϊβόδα, βρίσκεται στην ιστορική συνοικία του Γαλατά (σημερινό Καρακιόι) μέσα στην περιοχή του Μπέγιογλου (Πέρα) στην Κωνσταντινούπολη. Ήταν το οικονομικό κέντρο της Οθωμανικής Αυτοκρατορίας.

Ήταν η οδός όπου οι σημαντικές τράπεζες, τα χρηματοπιστωτικά ιδρύματα και οι ασφαλιστικές εταιρείες είχαν την έδρα τους κατά τη διάρκεια της Οθωμανικής εποχής, συμπεριλαμβανομένης και της Οθωμανικής Κεντρικής Τράπεζας (αρχικά ιδρύθηκε ως "Μπανκ-ı Οσμανί" το 1856, και αργότερα αναδιοργανώθηκε ως "Μπανκ-ι Οσμανί-ι Σαχανέ" το 1863) και του Οθωμανικού Χρηματιστηρίου ("Dersaadet Tahvilat Borsası", που ιδρύθηκε το 1866.) Αυτά τα κτίρια χρησιμοποιούνται ως έδρες άλλων χρηματοπιστωτικών ιδρυμάτων ή υποκαταστημάτων τραπεζών.

Η νότια στάση του Τούνελ (1875), της δεύτερης υπόγειας σιδηροδρομικής γραμμής του κόσμου μετά το Μετρό του Λονδίνου (1863), βρίσκεται κοντά στην ανατολική είσοδο της οδού. 

Τα Σκαλοπάτια Καμόντο, μια διάσημη σκάλα πεζοδρομίου σχεδιασμένη με μοναδικό μείγμα νεομπαρόκ και πρώιμου Αρ Νουβώ, χτισμένη το 1870-1880 από τον διάσημο Οθωμανό και ενετό εβραίο τραπεζίτη Αβραάμ Σάλομον Καμόντο, βρίσκεται επίσης στην οδό των Τραπεζών. Τα σκαλοπάτια που οδηγούν πάνω στην ιστορική οδό Καμόντο (σημερινό "σοκάκι του Τραπεζίτη") και "Καρτ Τσινάρ Σοκάκ" (προς τη δυτική επέκταση του "Σοκακιού του Τραπεζίτη"), βρίσκονται σε κοντινή απόσταση με τα πόδια προς τα αριστερά (δυτικά) από τη σκάλα.

Η οδός των Τραπεζών συνέχισε να είναι το οικονομικό κέντρο της Κωνσταντινούπολης μέχρι τη δεκαετία του 1990, όταν οι τουρκικές τράπεζες άρχισαν να μετακινούν τα κεντρικά τους στην κεντρική επιχειρηματική περιοχή του Λεβέντ και του Μασλάκ. Το 1995 το Χρηματιστήριο της Κωνσταντινούπολης μεταφέρθηκε στο σημερινό κτίριο στο τέταρτο Ιστίνγιε της επαρχίας Σαριγιέρ.
Παυλίνα Παμπούδη

Η Παυλίνα Παμπούδη (γεννημένη στην Αθήνα, 1948) είναι Ελληνίδα συγγραφέας και εικονογράφος. Είναι πολύ γνωστή για το έργο της Λάχανα και χάχανα σε συνεργασία με τον Τάσο Ιωαννίδη και άλλους καλλιτέχνες.
Σπρίνγκμποκς Αττικής

Η Σπρίνγκμποκς Αττικής είναι είναι ένας από τους πιο πετυχημένους Συλλόγους ράγκμπι στην Ελλάδα με έδρα την Αθήνα.
Μιχαήλ Ροδοσθένους

Ο Μιχαήλ Ροδοσθένους (γεννήθηκε 15 Ιουνίου 1959) είναι ένας πρώην Κύπριος άλτης του μήκους.

Τελείωσε δέκατος έκτος στο Ευρωπαϊκό Πρωτάθλημα Κλειστού Χώρου το 1987 και αγωνίστηκε στο Ευρωπαϊκό Πρωτάθλημα του 1986 χωρίς να φτάσει στο τελικό.

Το προσωπικό καλύτερο άλμα ήταν 7.86 μέτρα, που επιτεύχθηκε το Μάιο του 1986 στα Χανιά. Αυτό είναι το κυπριακό ρεκόρ, φθάνοντας το πρώην ρεκόρ του Δημήτριου Αραούζου.
Ολουντενίζ

Το Ολουντενίζ (κυριολεκτικά "Νεκρά Θάλασσα", οφείλεται σε ήρεμα νερά, ακόμη και κατά τη διάρκεια καταιγίδων, επίσημη μετάφραση Μπλε Λιμνοθάλασσα) είναι μια μικρή γειτονιά και παραλιακό θέρετρο στην επαρχία Φετίγιε της Μούγλας, στην Ακτή Τιρκουάζ της νοτιοδυτικής Τουρκίας, στο σημείο συνάντησης του Αιγαίου και της Μεσογείου θάλασσας. Βρίσκεται 14 χιλιόμετρα νότια του Φετίγιε, κοντά στο όρος Κράγος (Μπαμπαντάγ).

Έχει αμμώδη κόλπο στις εκβολές του Ολουντενίζ, σε μπλε λιμνοθάλασσα. Η παραλία είναι μια παραλία με βότσαλα. Η λιμνοθάλασσα είναι φυσικό εθνικό αποθεματικό και η οικοδόμηση απαγορεύεται αυστηρά. Το θαλασσινό νερό του Ολουντενίζ είναι διάσημο για τις αποχρώσεις του τυρκουάζ και του ακουαμαρίν, ενώ η παραλία του διαθέτει Γαλάζια Σημαία.
Η Επιστροφή του Φαντομά

Η Επιστροφή του Φαντομά (γαλλικά: Fantomas se dechaine) είναι μια γαλλική κωμωδία παραγωγής του 1965 σε σκηνοθεσία Αντρέ Ίνεμπελ και πρωταγωνιστούν οι Λουί ντε Φυνές, Ζαν Μαρέ και η Μιλέν Ντεμονζό.
Βορειοδυτικό Αεροδρόμιο της Κορυτσάς

Το Βορειοδυτικό Αεροδρόμιο της Κορυτσάς είναι ένα αεροδρόμιο, το οποίο εξυπηρετεί τη Κορυτσά, μια πόλη στη νοτιοανατολική Αλβανία. Ο συνολικός αεροδιάδρομος του έχει μήκος 2.278 μέτρων και βρίσκεται σε υψόμετρο 203 μέτρων. Η Αλβανία έχει ήδη προβεί σε κινήσεις και ετοιμάζεται στο κοντινό μέλλον να το κάνει το δεύτερο μεγαλύτερο διεθνές αεροδρόμιο τις χώρας.
Green Cola

Η Green Cola είναι ανθρακούχο μη αλκοολούχο ποτό που αναπτύχθηκε από την Green Cola Hellas στην Ορεστιάδα. Η Green Cola, η οποία κυκλοφόρησε το 2012 είναι πλέον ευρέως διαθέσιμη στην Ελλάδα (απ'όπου προήλθε), τη Γερμανία, την Ισπανία, την Κύπρο, τις χώρες της Βαλτικής, τη Ρουμανία, τη Μέση Ανατολή, τη Σλοβενία και σε άλλες χώρες.
Δημοκρατική Εργατική Ομοσπονδία Κύπρου

Η Δημοκρατική Εργατική Ομοσπονδία Κύπρου (ΔΕΟΚ) είναι μια εμπορική ένωση, συνδικάτο στην Κύπρο. Είναι συνδεδεμένη με τη Διεθνή συνδικαλιστική Συνομοσπονδία. Εδρεύει στη Λευκωσία και έχει 7.500 μέλη. Ιδρύθηκε το 1962 και γενικός γραμματέας είναι ο Διομήδης Διομήδους.
Κυπριακή Ιστιοπλοϊκή Ομοσπονδία

Η Κυπριακή Ιστιοπλοϊκή Ομοσπονδία είναι το εθνικό διοικητικό όργανο για το άθλημα της ιστιοπλοΐας στην Κύπρο. Το όργανο είναι αναγνωρισμένο από τη Διεθνή Ιστιοπλοϊκή Ομοσπονδία. Ιδρύθηκε το 1972 και πρόεδρος είναι ο Γιάννος Φωτίου.
Τζεμάλ Μετίν Μπουλουτογλουλάρι

Ο Τζεμάλ Μετίν Μπουλουτογλουλάρι (γεννημένη στις 2 Σεπτεμβρίου 1960) είναι πρώην δήμαρχος της πρωτεύουσας της Βόρειας Κύπρου, της Βόρεια της Λευκωσίας (τουρκικά: "Lefkoşa"). Γεννήθηκε στη Λευκωσία. Έζησε τα παιδικά του χρόνια στην γειτονιά Ορτακιόι Μαρμαρά και αποφοίτησε από το τουρκικό λύκειο της Λευκωσίας το 1979. Αποφοίτησε από Κολλέγιο Τεχνολογίας του Ίστχαμ στην Αγγλία. Ο Τζεμάλ Μετίν Μπουλουτογλουλάρι είναι παντρεμένος με δύο παιδιά. Μιλάει άπταιστα αγγλικά.
Κυπριακό Λιγκ Καπ ποδοσφαίρου σάλας

Το Κυπριακό Λιγκ Καπ ποδοσφαίρου σάλας ήταν κύπελλο ποδοσφαίρου σάλας στην Κύπρο. Ιδρύθηκε το 2005 και έλαβε χώρα μόνο μία φορά κατά την περίοδο 2005-2006 ως δεύτερος της κατηγορίας κυπέλλου ποδοσφαίρου σάλας μετά το Κυπριακό Κύπελλο ποδοσφαίρου σάλας. Ο μοναδικός πρωταθλητής ήταν ο Παρνασσός Στροβόλου.
Ο Φαντομάς εναντίον Σκότλαντ Γιαρντ

Ο Φαντομάς εναντίον Σκότλαντ Γιαρντ (γαλλικά: Fantômas contre Scotland Yard), είναι γαλλική κωμωδία παραγωγής του 1967 σε σκηνοθεσία Αντρέ Υνεμπέλ και πρωταγωνιστούν οι Λουί ντε Φυνές, Ζαν Μαρέ και η Μιλέν Ντεμονζό.
Vse rože sveta

Το "Vse rože sveta" (Όλα τα λουλούδια του κόσμου) ήταν η Γιουγκοσλαβική συμμετοχή για το Διαγωνισμό Τραγουδιού της Eurovision 1967, σε σύνθεση των Ούρμπαν Κοντέρ και Μίλαν Λίντιτς. Εκτελέστηκε από τον Λάντο Λεσκοβάρ στα σλοβενικά.

Στο βράδυ του διαγωνισμού το τραγούδι παίχτηκε 15ο (μετά τη Μινούς Μπαρέλι του Μονακό με το "Boum-Badaboum" και πριν τον Ιταλό Κλαούντιο Βίλα με το "Non andare più lontano"). Στο τέλος της ψηφοφορίας που έλαβε 7 πόντους, βγαίνοντας 8ο σε σύνολο 17 συμμετοχών.

Ο επόμενος γιουγκοσλάβος εκπρόσωπος στο διαγωνισμό του 1968 ήταν οι Λούτσι Καπούρσο και Χάμο Χαϊνταρχόντζιτς με το "Jedan dan".

Κατηγορία:Τραγούδια του 1967
Κατηγορία:Τραγούδια στον διαγωνισμό τραγουδιού της Eurovision
Σαμουέλ μπεν Ζοσέφ Ουζιέλ

Ο Σαμουέλ μπεν Ζοσέφ Ουζιέλ (16ος–17ος αι.) ήταν ραβίνος και γιατρός ισπανικής καταγωγής που λειτούργησε ως ραβίνος στη Θεσσαλονίκη. Ο Ουζιέλ εξάσκησε επίσης την ιατρική.
Μορφούλα Ντώνα

Η Ευμορφία Ντώνα περισσότερο γνωστή ως Μορφούλα Ντώνα (γεννηθείσα στις 23 Αυγούστου 1984 στα Γρεβενά) είναι Ελληνίδα αθλήτρια στην ατομική και ομαδική ρυθμική γυμναστική. Εκπροσωπεί την Ελλάδα σε διεθνείς διαγωνισμούς.

Συμμετείχε στους ολυμπιακούς αγώνες του 2000 στο Σίδνεϊ. Επίσης αγωνίστηκε στο παγκόσμιο πρωτάθλημα, συμπεριλαμβανομένου του παγκόσμιου πρωταθλήματος ρυθμικής γυμναστικής του 1999, 2005 και 2007.
Γιάννης Δημητράς

Ο Γιάννης Δημητράς (γεννήθηκε στις 12 Απριλίου 1954) είναι Έλληνας τραγουδιστής. Εκπροσώπησε την Ελλάδα στο διαγωνισμό τραγουδιού Eurovision 1981 στον οποίο ερμήνευσε το τραγούδι Φεγγάρι Καλοκαιρινό. Ο Γιάννης Δημητράς εμφανίστηκε στη σκηνή του διαγωνισμού 17ος πριν την εμφάνιση της Κυπριακής και μετά την εμφάνιση της Βελγικής συμμετοχής. Το τραγούδι απέσπασε 55 πόντους λαμβάνοντας την 8η θέση . Ήταν μέλος της ελληνικής κριτικής επιτροπής στο διαγωνισμό του 1996.
Νικοφών

Ο Νικοφών (Νικοφῶν ή Νικοφρών, Νικοφρῶν, ο γιος του Θήρωνα, ήταν Αθηναίος κωμικός ποιητής, σύγχρονος του Αριστοφάνη. Ο Αθηναίος αναφέρει ότι ανήκε στη Αρχαία κωμωδία, αλλά είναι πιο πιθανό ότι αυτός ανήκε στη Μέση Κωμωδία. Μαθαίνουμε από το επιχείρημα του "Πλούτου" του Αριστοφάνη ότι έπαιξε το έργο του "Άδωνις", το 388 π.Χ., την ημερομηνία που ο Αριστοφάνης παρουσίασε τον "Πλούτο".
Θερμαντία

Η Θερμαντία (απεβ. 414) ήταν Αυτοκράτειρα ως η δεύτερη σύζυγος του Ονωρίου Αυτοκράτορα του Δυτικού Ρωμαϊκού Κράτους.
Νικόλας Κωστουράκης Γιανναράκης

Ο Νικόλας Κωστουράκης Γιανναράκης (4 Απριλίου, 1912 – 17 Νοεμβρίου 1986) γιος του Αντωνίου Κοστουράκη και της Ελένης Γιαναράκη Κάνου, γεννήθηκε στο χωριό Καλύβεςτου δήμου Αποκορώνου, στο νησί της Κρήτης, Ελλάδα.

Ήταν αξιοσημείωτος έλληνας επιχειρηματίας και φιλάνθρωπος που μετανάστευσε στο Μεξικό το 1930. Ως πρόσωπο με μεγάλη πολιτική και κοινωνική επιρροή και στα δύο την Ελλάδα και το Μεξικό, ήταν επίσης γνωστός για την περιβόητη φιλανθρωπική στήριξη, και τιμήθηκε με το διπλωματικό τίτλο του Επίτιμου Προξένου της Ελλάδας στη Μεξικανική πόλη της Τσιουάουα. Ήταν Τέκτων της πολιτείας Τσιουάουα.

Μαζί με τη σύζυγό του για περισσότερα από 30 χρόνια, την Μαρία Λουσίλα Γκαρσία Στίβενς, έκανε τρεις γιους και δύο κόρες: τους Νικόλας, Ντιμίτριο, Χόρχε, Μαρία Λουσίλα και Ελένη

Κατηγορία:Μεξικανοί επιχειρηματίες
Διμάλη

Η Διμάλη η αλλιώς Δίμαλλον ήταν πιθανόν αρχαία Ελληνική πόλη στην περιοχή της Ιλλυρίας, ανατολικά της Ελληνικής πόλης Απολλώνια, στην σημερινή Αλβανία. Δεν είναι βέβαιο ακόμη αν ήταν Ελληνική πόλη.
Τζον Χάγκλελγκαμ

Ο Τζον Χάγκλελγκαμ ("John Richard Haglelgam", γενν. 10 Αυγούστου 1949) ήταν ο δεύτερος Πρόεδρος των Ομόσπονδων Πολιτειών της Μικρονησίας.
Δήμος Μπρεβένιτσα

Ο Δήμος Μπρεβένιτσα ( , ) είναι δήμος στο βορειοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Μπρεβένιτσα ονομάζεται επίσης το χωριό στο οποίο βρίσκεται η έδρα του Δήμου Μπρεβένιτσα.
Πλακιδία

Η Πλακιδία, λατιν. Placidia (π. 441 - π. 484) ήταν Αυτοκράτειρα ως σύζυγος του Ολύβριου Αυτοκράτορα τού Δυτικού Ρωμαϊκού Κράτους, μη αναγνωρισμένου στην Ανατολή. Δεν γνωρίζουμε το πλήρες όνομά της, όμως σύμφωνα με τις συμβάσεις των γυναικείων ονομάτων της αρχαίας Ρώμης, ο ιστορικός Κρις Σκάρρε στο έργο του "Το Χρονικό των Ρωμαίων Αυτοκρατόρων: η βασιλεία τους από τις βασιλικές καταγραφές των ηγεμόνων της Αυτοκρατορικής Ρώμης" (1995) την ονομάζει Γάλλα Πλακιδία Βαλεντινιανή ή Γάλλα Πλακιδία τη Νεότερη.
Τζέικομπ Νένα

O Τζέικομπ Νένα ("Jacob Nena ", 1941-) είναι πολιτικός από τις Ομόσπονδες Πολιτείες Μικρονησίας. Υπήρξε Πρόεδρος της νησιωτικής χώρας, από τις 8 Μαΐου 1997 ως τις 11 Μαΐου 1999 (υπηρεσιακός από τις 8 Νοεμβρίου 1996 ως τις 8 Μαΐου 1997). Υπηρέτησε επίσης ως Αντιπρόεδρος της Μικρονησίας επί προεδρίας Μπέιλι Όλτερ.
Μπρεβένιτσα

Η Μπρεβένιτσα ( , ) είναι χωριό στη Βόρεια Μακεδονία. Αποτελεί την έδρα του Δήμου Μπρεβένιτσα. Είναι ένα από τα μεγαλύτερα και πιο ανεπτυγμένα χωριά της περιοχής Τέτοβο.
Αρρεσίνα Τερτούλλα

Η Αρρεσίνα Τερτούλλα, Arresina Tertulla (απεβ. 62 ή 63) ήταν Αυτοκράτειρα ως σύζυγος του Τίτου.
Μια Ζωή για τον Τσάρο

Μια Ζωή για τον Τσάρο (, "Zhizn 'za tsarya"), ονομάζεται μια «πατριωτική-ηρωική τραγική όπερα», σε τέσσερις πράξεις με επίλογο, του Μιχαήλ Γκλίνκα. Κατά τη διάρκεια της σοβιετικής εποχής η όπερα ήταν γνωστή με το όνομα "Ιβάν Σουσάνιν" (). 

Το πρωτότυπο ρωσικό λιμπρέτο, βασισμένο σε ιστορικά γεγονότα, γράφτηκε από τους Νεστορ Κουκολνικ, Εγκόρ Φιοντόροβιτς (φον) Ροζεν, Βλαντιμίρ Σολλογούμπ και Βασίλι Ζουκόφσκι. Έκανε πρεμιέρα στις 27 Νοεμβρίου 1836 στο Ιουλιανό (9 Δεκεμβρίου στο Γρηγοριανό) στο Θέατρο Μπολσόι Καμένι στην Αγία Πετρούπολη. Η ιστορική βάση της υπόθεσης περιλαμβάνει τον Ιβάν Σουσάνιν, πατριωτικό ήρωα των αρχών του 17ου αιώνα, ο οποίος έδωσε τη ζωή του στην εκδίωξη του εισβάλλοντα πολωνικού στρατού για τον νεοεκλεγέντα Τσάρο Μιχαήλ, τον πρώτο της δυναστείας των Ρομανώφ, που εξελέγη το 1613.
Λαέτα

H Λαέτα, λατιν. Laeta ήταν Αυτοκράτειρα ως η δεύτερη σύζυγος τού Γρατιανού Αυτοκράτορα τού Δυτικού Ρωμαϊκού Κράτους.
Φλαβία Μαξίμα Κωνσταντία

Η Φλαβία Μαξίμα Κωνσταντία, λατιν. Flavia Maxima Constantia (361/2 - 383) ήταν Αυτοκράτειρα ως η πρώτη σύζυγος του Γρατιανού Αυτοκράτορα της Δυτικής Ρωμαϊκής Αυτοκρατορίας.
Οι Τρελές Περιπέτειες του Ραμπί Ζακόμπ

Οι Τρελές Περιπέτειες του Ραμπί Ζακόμπ (γαλλικά: Les Aventures de Rabbi Jacob) είναι μια κωμωδία Γαλλικής παραγωγής 1973 σε σκηνοθεσία Ζεράρ Ουρί. Πρωταγωνιστούν οι Λουί ντε Φυνές, Σούζι Ντελέρ, Μαρσέλ Νταλιό, και ο Κλοντ Ζιράρ.
Όλντριχ Λάισεκ

Ο Όλντριχ Λάισεκ (Τσέχικη προφορά: lai•sek) (8 Φεβρουαρίου 1925 - 2 Οκτωβρίου 2001) ήταν Τσέχος ζωγράφος, σχεδιαστής, γραφίστας και δάσκαλος των τεχνών. Ήταν μέλος της Ένωσης Δημιουργικών Καλλιτεχνών της Τσεχοσλοβακίας από το 1954. Ήταν επικεφαλής μίας καλλιτεχνικής κοινότητας με την επωνυμία «Η Ομάδα των Οκτώ Καλλιτεχνών». Το 1985 του απονεμήθηκε το εθνική παράσημο για την Άριστη Εργασία. Κατά τη διάρκεια της ζωής του φιλοτέχνησε πάνω από 3.000 έργα, εκ των οποίων περισσότερα από 1.800 ανήκουν σε ιδιωτικές συλλογές.
Ιουλία Κορνηλία Παύλα

Η Ιουλία Κορνηλία Παύλα, λατιν. Julia Cornelia Paula (άκμασε 219-220) ήταν Αυτοκράτειρα ως πρώτη σύζυγος τού Ελαγάβαλου Αυτοκράτορα των Ρωμαίων.
Ακουιλία Σεβήρα

H Ιουλία Ακουιλία Σεβήρα, λατιν. Aquilia Severa (άκμασε 220-222) ήταν Αυτοκράτειρα ως δεύτερη σύζυγος του Ελαγάβαλου Αυτοκράτορα των Ρωμαίων.
Φουλβία Πλαυτίλλα

H Φουλβία Πλαυτίλλα, λατιν. Fulvia Plautilla (π. 185/9- 211) ήταν Αυτοκράτειρα ως σύζυγος του Καρακάλλα Αυτοκράτορα των Ρωμαίων, ο οποίος ήταν 2ος εξάδελφός της. Αφού ο πατέρας της καταδικάστηκε για προδοσία, η Φ. Πλαυτίλλα εξορίστηκε και τελικά φονεύτηκε, πιθανόν κατά διαταγή του Καρακάλλα. Ήταν συγγενής της Κορνηλίας, πρώτης συζύγου τού Ιουλίου Καίσαρα.
Δήμος Γκόστιβαρ

Ο Δήμος Γκόστιβαρ ( ; , ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Γκόστιβαρ ονομάζεται επίσης η πόλη στην οποία βρίσκεται η έδρα του Δήμου Γκόστιβαρ.
Σαλλουστία Ορβιάνα

Η Σαλλουστία Ορβιάνα, λατιν. Sallustia Orbiana (άκμασε 225-227), πλήρες όνομα Γναία Σεία Ερεννία Σαλλουστία Βαρβία Ορβιάνα, ήταν Αυτοκράτειρα ως σύζυγος τού Αλεξάνδρου Σεβήρου Αυτοκράτορα των Ρωμαίων. Ήταν γνωστή για την ομορφιά της, που απαθανατίστηκε σε πολλά έργα τέχνης. Έγινε θύμα της ζήλειας της πεθεράς της Ιουλίας Μαμαίας, ώσπου χώρισε και εξορίστηκε στη Λιβύη το 227.
Φλαβία Ιουλία Κωνσταντία

Η Φλαβία Ιουλία Κωνσταντία, λατιν. Flavia Julia Constantia (μετά το 293 - π. 330) από τη Δυναστεία του Κωνσταντίνου ήταν Αυτοκράτειρα ως σύζυγος του Λικινίου συναυτοκράτορα της Ρωμαϊκής Αυτοκρατορίας.
Χαριτώ

Η Χαριτώ, λατιν. Charito (μέσα 4ου αι.) ήταν Αυτοκράτειρα, ως σύζυγος τού Ιοβιανού Αυτοκράτορα των Ρωμαίων. Μερικοί ιστορικοί αμφιβάλουν, ότι η Χαριτώ έγινε Αυγούστα και δεν υπάρχει αρχαιολογική απόδειξη έως τώρα, που να επιβεβαιώνει ότι έγινε.
Μάξιμος Μουμούρης

Ο Μάξιμος Μουμούρης (Αθήνα, 27 Νοεμβρίου 1976) είναι ηθοποιός ελληνικής και ιταλικής καταγωγής.
Ανεμούριον

Το Ανεμούριον ήταν αρχαία Ελληνιστική πόλη στην Κιλικία, σημερινή Επαρχία Μερσίν, Τουρκία. Ήταν η πιο νότια πόλη της Ανατολίας, απέχοντας μόλις 64 χλμ. από την Κύπρο.

Πρόκειται για την σύγχρονη πόλη Αναμούρ.
Αλβία Δομινίκη

Η Αλβία Δομινίκη, λατιν. Albia Dominica (π. 337 - μετά το 378) ήταν Αυγούστα, ως σύζυγος του Ουάλη Αυτοκράτορα στην Ανατολή. Αυτός βασίλευσε το διάστημα 364-378 και ήταν συναυτοκράτορας με τον αδελφό του Βαλεντινιανό Α΄ Αυτοκράτορα στη Δύση.
Ντους Β΄ της Προβηγκίας

Η Ντους Β΄ της Προβηγκίας ή Γλυκιά Β΄ της Προβηγκίας (Ισπανικά : "Dulcia", περί το 1162 - 1172) ήταν Κόμισσα της Προβηγκίας και υποκόμισσα του Ζεβοντάν και του Καρλάτ για λίγους μήνες (1166). Η οικογένεια της ο Οίκος της Βαρκελώνης Καταλανικής καταγωγής διεκδίκησε την κομητεία της Προβηγκίας με τον γάμο του προπάππου της Ραϋμόνδου Βερεγγάριου Γ΄ της Βαρκελώνης με την Ντους Α΄ της Προβηγκίας. 

Η Ντους Β΄ ήταν το μοναδικό παιδί του Ραϋμόνδου Βερεγγάριου Β΄ της Προβηγκίας και της Ριτσέζας των Πιαστ-Σιλεσίας, κόρης του Βλάντισλαφ Β΄ του Εξόριστου· οι γονείς της παντρεύτηκαν το 1162. Με την "Συνθήκη του Μπωκαίρ" (1165) ο Ραϋμόνδος Βερεγγάριος Β΄ αρραβώνιασε την μικρή κόρη του με τον Ραϋμόνδο ΣΤ΄ της Τουλούζης μεγαλύτερο γιο και διάδοχο του Ραϋμόνδου Ε΄ της Τουλούζης στην γειτονική Κομητεία της Τουλούζης.
Γιώργος Στύλιος

Ο Γιώργος Στύλιος (1971) είναι Έλληνας πολιτικός και βουλευτής.
Πέτρος Κωνσταντινέας

Ο Πέτρος Κωνσταντινέας (11 Φεβρουαρίου 1978, Καλαμάτα) είναι Έλληνας πολιτικός, αρτοποιός και πρώην διαιτητής ποδοσφαίρου. Ήταν βουλευτής Μεσσηνίας εκλεγμένος με τον ΣΥΡΙΖΑ από τον Ιανουάριο του 2015 έως τον Ιούνιο του 2019.
Wright Model A

Το Wright Model A ήταν πρώιμο αεροσκάφος που κατασκευάστηκε από τους αδελφούς Ράιτ στις ΗΠΑ το 1906. Ήταν μια ανάπτυξη του Flyer III του 1905. Οι Ράιτ κατασκεύασαν περίπου 7 αντίγραφα στο κατάστημα ποδηλάτων κατά την περίοδο 1906-1907 τα οποία δεν πετούσαν. Ένα από αυτά απεστάλη στη Χάβρη το 1907 για επίδειξη στους Γάλλους. Το αεροσκάφος είχε κινητήρα 35 ίππων και ήταν διθέσιο. Το Model A ήταν το πρώτο αεροσκάφος που διατέθηκε προς πώληση και το πρώτο αεροσκάφος που εισήχθη για σειριακή παραγωγή οπουδήποτε στον κόσμο. Εκτός από τα επτά αεροσκάφη που κατασκεύασαν οι Ράιτ το 1906-1907, παραχώρησαν άδειες για την παραγωγή στην του Model A στην Ευρώπη. Η γερμανική Flugmaschine Wright GmbH κατασκεύασε περίπου 60 αντίγραφα.

Το Military Flyer του 1909 ήταν μετατροπή του Model A από τους Αδελφούς Ράιτ. Οι πτέρυγες του είχαν ήταν μικρότερες κατά δύο πόδια. Το αεροσκάφος παρουσιάστηκε στο Φορτ Μάιερ της Βιρτζίνια στις 28 Ιουνίου 1909 για την αμερικανική πολεμική αεροπορία, αφού τους προσέφερε σύμβαση 25.000 δολαρίων ($697.130 σε δολάρια του 2008) για αεροσκάφη ικανά να πετούν με ταχύτητα 64 χιλιόμετρα/ώρα με δύο επιβαίνοντες επί του σκάφους σε απόσταση 201 χιλιομέτρων. Μετά από αυστηρές δοκιμές του στρατού το αεροπλάνο έγινε αποδεκτό ως "Signal Corps (S. C.) Νο. 1" στις 2 Αυγούστου 1909, και οι αδελφοί έλαβαν 30.000 δολάρια ($836.556 σε δολάρια του 2012).
Φρανσίσκο Πι υ Μαργκάλ

Ο Φρανσίσκο Πι υ Μαργκάλ (Francisco Pi y Margall, 29 Απριλίου 1824 - 29 Νοεμβρίου 1901) ήταν ισπανός πολιτικός και ελευθεριακός σοσιαλιστής, ιστορικός, πολιτικός φιλόσοφος και ρομαντικός συγγραφέας. Υπήρξε πρόεδρος της σύντομης πρώτης Ισπανικής Δημοκρατίας το 1873.
Τρανκουιλλίνα

Η Φουρία Σαβινία Τρανκουιλλίνα (π. 225 - μετά το 244) ήταν Αυτοκράτειρα ως σύζυγος του Γορδιανού Γ΄ Αυτοκράτορα των Ρωμαίων.
Εκατόμνος

Ο Εκατόμνος (η αλλιώς Εκάτομνος) ήταν σατράπης της Καρίας την εποχή της βασιλείας του Αρταξέρξη Β΄.
Κατερίνα Γιούστσενκο

H Κατερίνα Γιούστσενκο (, , 8 Δεκεμβρίου 1919, Κιχιρίν - 15 Αυγούστου, 2001) ήταν μια ουκρανή επιστήμονας πληροφορικής και ερευνήτρια, αντίστοιχο μέλος της Ακαδημίας Επιστημών της ΕΣΣΔ (1976), και μέλος της Διεθνούς Ακαδημίας Πληροφορικής. Ανέπτυξε μία από τις πρώτες γλώσσες προγραμματισμού υψηλού επιπέδου με έμμεση διεύθυνση, που ονομάστηκε "Address γλώσσα προγραμματισμού". Στην πορεία της εξαιρετικά εντυπωσιακής ακαδημαϊκής καριέρας της, η Γιούστσενκο επέβλεψε 45 μεταπτυχιακούς φοιτητές. Στα επαγγελματικά επιτεύγματα της Γιούστσενκο περιλαμβάνονται δύο Κρατικά Βραβεία Ε.Σ.Σ.Δ., το Βραβείο του Συμβουλίου Υπουργών της Ε.Σ.Σ.Δ., το Ακαδημαϊκό Βραβείο Γκλουσκόφ, και το Τάγμα της Πριγκίπισσας Όλγας. Η Γιούστσενκο ήταν η πρώτη γυναίκα στην ΕΣΣΔ που έγινε Διδάκτορας Φυσικών και Μαθηματικών Επιστημών στον προγραμματισμό.
Μαρκία Οτασιλία Σεβήρα

Η Μαρκία Οτασιλία Σεβήρα, λατιν. Marcia Otacilia Severa (άκμασε 244-249) ήταν Αυτοκράτειρα ως σύζυγος του Φιλίππου του Άραβα Αυτοκράτορα των Ρωμαίων (244-249). Ήταν μέλος της αρχαίας Οτακιλίας γενεάς, από την τάξη των υπάτων και των συγκλητικών.
Κορνηλία Σαλονίνα

Η Κορνηλία Σαλονίνα, λατιν. Cornelia Salonina (απεβ. 268) ήταν αυτοκράτειρα ως σύζυγος του Γαλλιηνού, αυτοκράτορα των Ρωμαίων.
Απόστολος Παπαδόπουλος

Ο Απόστολος Παπαδόπουλος του Γεωργίου (Πτελεός Μαγνησίας, 1900-Θεσσαλονίκη, 1983) ήταν καθηγητής θεολόγος, συγγραφέας και ιεροκήρυκας με μεγάλη κοινωνική δράση, που τιμήθηκε με το οφίκιο του άρχοντος διδασκάλου της Μεγάλης του Χριστού Εκκλησίας .
==Παραπομπές==
Μάριαν Σάρετς

Ο Μάριαν Σάρετς (γεννημένος στις 2 Δεκεμβρίου 1977) είναι Σλοβένος πολιτικός και ηθοποιός, ο οποίος διατέλεσε από τις 13 Σεπτεμβρίου 2018 ως τις 13 Μαρτίου 2020 ως ο 9ος πρωθυπουργός της Σλοβενίας. Ξεκίνησε την καριέρα του ως κωμικός και πολιτικός σατιρικός, αλλά αργότερα μπήκε στην πολιτική. Εκλέχθηκε δήμαρχος του Κάμνικ, συμμετείχε στις προεδρικές εκλογές του 2017 (χάνοντας για μικρή διαφορά από τον Μπόρουτ Πάχορ στις επαναληπτικές) και μπήκε στην εθνοσυνέλευση το 2018 με το κόμμα του Λίστα του Μάριαν Σάρετς. Στις 17 Αυγούστου 2018 εξελέγη πρωθυπουργός. Στις 27 Ιανουαρίου 2020 ανακοίνωσε την παραίτησή του από την πρωθυπουργία.
Ουλάνα Σουπρούν

Πτυχίο Ιατρικής της Ουλάνα Τζουρκίβ από [[Κρατικό Πανεπιστήμιο του Μίσιγκαν|το Κρατικό Πανεπιστήμιο του Μίσιγκαν]]|εναλλ.=|180x180εσ
μικρογραφία|Ουκρανικό έγγραφο αναγνώρισης του πτυχίου της Δρ. Σουπρούν|εναλλ.=|240x240εσ
Η Ουλάνα Σουπρούν στο [[Βερχόβνα Ράντα|ουκρανικό Κοινοβούλιο]] ("Βερχόβνα Ράντα)"
Η Ουλάνα Σουπρούν (ουκρανικά:Супрун Уляна Надія, το γένος Τζουρκίβ, γεννηθείσα την 30η Ιανουαρίου 1963) είναι Υπουργός Υγείας της Ουκρανίας, γιατρός, δημόσια ακτιβίστρια και πρώην Διευθύντρια Ανθρωπιστικών Πρωτοβουλιών του Oυκρανικού Παγκόσμιου Συνέδριου.

Η Σουπρούν είναι ιδρύτρια της ΜΚΟ "Πατριωτική Άμυνα". Τον Σεπτέμβριο 2015 διορίστηκε διευθύντρια της Σχολής Ιατρικής Αποκατάστασης στο Ουκρανικό Καθολικό Πανεπιστήμιο και ανεξάρτητος σύμβουλος για την Επιτροπή Υγείας του Βερχόβνα Ράντα. Στις αρχές Ιουλίου 2016 ο Πρωθυπουργός Βολοντίμιρ Γκρόισμαν της πρόσφερε την θέση της νέας Αναπληρώτριας Υπουργού Υγείας της Ουκρανίας και η αναγόρευσή της υποστηρίχθηκε δημοσίως από τον Πρόεδρο Πέτρο Ποροσένκο και εγκρίθηκε από το Ουκρανικό Υπουργικό συμβούλιο την 22η Ιουλίου 2016. Από την 27η Ιουλίου 2016 ήταν εν ενεργεία Υπουργός Υγείας.

Τον Απρίλιο 2018 απομακρύνθηκε από την θέση της Υπουργού κατόπιν απόφασης της Επιτροπής Υγείας του Ουκρανικού Κοινοβουλίου. Τον Φεβρουάριο 2019 εγκρίθηκε η επαναφορά της στην θέση της Υπουργού.
Μάικ Θαλασσίτης

Ο Μάικ Θαλασσίτης (19 Ιανουαρίου 1993 – 15 Μαρτίου 2019) ήταν Άγγλο-Κύπριος ποδοσφαιριστής και τηλεοπτική προσωπικότητα, που έπαιξε ως επιθετικός. Ήταν επίσης γνωστός για τις εμφανίσεις του στην τρίτη σεζόν του ριάλιτι του ITV2 Love Island και την τέταρτη σεζόν του τηλεοπτικού προγράμματος γνωριμιών Celebs go Dating, του Ε4.

Ο Θαλασσίτης υπέγραψε επαγγελματικό διετές συμβόλαιο με τη Στίβενεϊτζ τον Μάιο του 2011, έχοντας ενταχθεί στο Κέντρο Αριστείας του συλλόγου στη σεζόν του 2010-11, μετά τη προώθηση της ομάδας στη Φούτμπολ Λιγκ. Έκανε το ποδοσφαιρικό ντεμπούτο του τον Αύγουστο του 2011. Δύο μήνες αργότερα ο Θαλασσίτης εντάχθηκε στη Μπόουρχαμ Γουντ ως δανεικός, επιστρέφοντας στον πρώτο του σύλλογο τον Ιανουάριο του 2012. Τον Φεβρουάριο έγινε πάλι δανεικός για την Χέιζ εντ Γέντινγκ Γιουνάιτεντ σε συμφωνία δανεισμού για ένα μήνα. Κατά τη διάρκεια της σεζόν 2012-13 ο Θαλασσίτης πέρασε στην Κέιμπριτζ Γιουνάιτεντ τον Σεπτέμβριο του 2012, πριν από την ένταξή του ως δανεικός στην Μπίσοπς Στόρτφορντ δύο μήνες αργότερα. Στη συνέχεια πέρασε το υπόλοιπο της σεζόν με τη μορφή δανείου στη Μπόουρχαμ Γουντ. Πριν την σεζόν 2013-14 υπέγραψε με την Έμπσφλιτ Γιουνάιτεντ ως δανεικός για ένα χρόνο. Το 2017 ο Θαλασσίτης εμφανίστηκε στο ριάλιτι του ITV2 Love Island. Εγκατέλειψε το ποδόσφαιρο τον Δεκέμβριο του 2017.
Μίνιονς

Τα Μίνιονς είναι φανταστικά κίτρινα πλάσματα που φορούν μπλε τζιν σαλοπέτες με το χαρακτηριστικό G. Ο Γκρου από την παιδική ταινία Εγώ ο Απαισιότατος είναι ο αρχηγός τους και είναι πιστοί του ακόλουθοι.Τα Μίνιονς έχουνε τραβήξει το ενδιαφέρον πολύ κόσμου καθώς πολλές φορές στα Μέσα Μαζικής Ενημέρωσης (Pinterest, Facebook κτλ.) κυκλοφορούν αστεία με εικόνες τους. Κάποια Μίνιονς είναι ο Μπομπ, ο Κέβιν και ο Στιούαρτ.
Αφινία Γεμίνα Βαιβιανή

Η Αφινία Γεμίνα Βαιβιανή, Afinia Gemina Baebiana (άκμασε το 251-253) ήταν αυτοκράτειρα ως σύζυγος του Τρεβωνιανού Γάλλου Αυτοκράτορα των Ρωμαίων (251-253).
Φλάβιος Δαλμάτιος

:"Να μην συγχέεται με τον γιο του, τον Δαλμάτιο καίσαρα."

O Φλάβιος Δαλμάτιος, λατιν. Flavius Dalmatius (απεβ. 337) από τη Δυναστεία του Κωνσταντίνου ήταν τιμητής το 333.
Καικιλία Παυλίνα

Η Καικιλία Παυλίνα, λατιν. Caecilia Paulina (απεβ. το 235/6) ήταν Αυτοκράτειρα ως σύζυγος του Μαξιμίνου του Θράκα Αυτοκράτορα των Ρωμαίων (235-238).
Λίγκα της Ειρήνης και Ελευθερίας

Η Λίγκα της Ειρήνης και Ελευθερίας ("Ligue internationale de la paix") δημιουργήθηκε μετά από πίεση της κοινής γνώμης εναντίον του πολέμου της Δεύτερης Γαλλικής Αυτοκρατορίας με το Βασίλειο της Πρωσίας για το Λουξεμβούργο. Παρόλο που το ζήτημα του Λουξεμβούργου λύθηκε ειρηνικά το 1867 με την συνθήκη του Λονδίνου, ο γαλλοπρωσσικός πόλεμος δεν μπορούσε να αποφευχθεί και έτσι η Λίγκα διαλύθηκε και επαναϊδρύθηκε ως 'Société française pour l'arbitrage entre nations' ("Ένωση μεσολαβητών ανάμεσα στα έθνη") τον ίδιο χρόνο. Η Société pour l'arbitrage μπορεί να ιδωθεί ως προπομπός του Δικαστηρίου της Χάγης το οποίο ιδρύθηκε το 1899 και της Κοινωνίας των Εθνών που ιδρύθηκε το 1919 και ήταν προπομπός του ΟΗΕ.
Αννιβαλιανός

Ο Φλάβιος Αννιβαλιανός, λατιν. Flavius Hannibalianus (απεβ. Σεπτέμβριος 337) από τη Δυναστεία του Κωνσταντίνου ήταν αδελφός του Δαλμάτιου καίσαρα.
Πήτερ Μάρσαλ

Ο Πήτερ Μάρσαλ (γεννημένος 23 Αυγούστου 1946) είναι άγγλος φιλόσοφος, ιστορικός, βιογράφος και ποιητής. Έχει γράψει 15 βιβλία τα οποία έχουν μεταφραστεί σε 14 ξένες γλώσσες. Έγραψε, παρουσίασε και εν μέρη κινηματογράφησε την σειρά "ταξίδι γύρω από την Αφρική", η οποία πρωτοπαρουσιάστηκε το 1994.
Πολιτικά δηλώνει αναρχικός.
Ίντερνετ καφέ

To Ίντερνετ καφέ είναι μια επιχείρηση με τουλάχιστον μία πρόσβαση στο Διαδίκτυο, την οποία μπορεί να χρησιμοποιήσει ένα άτομο ή ομάδα ανθρώπων - κυρίως έναντι αμοιβής - για πλοήγηση στον Παγκόσμιο Ιστό. Πρόκειται για χώρο εστίασης που συνήθως μοιάζει με καφετέρια. Στον ίδιο χώρο ίσως διατίθενται για πώληση έτοιμα φαγητά, ροφήματα, καφέδες και σνακ, ή τηλεφωνικές κάρτες και περιφερειακά είδη υπολογιστών. Ίσως έχουν εγκατεστημένα μηχανήματα αυτόματης πώλησης τροφίμων ή ιδιωτικούς τηλεφωνικούς θαλάμους. Ειδικά στις αγγλόφωνες χώρες, τα ίντερνετ καφέ αναφέρονται και ως "Κυβερνοκαφετέριες" (νεολογισμός από τις λέξεις κυβερνοχώρος και καφετέρια ).
αριστερά|μικρογραφία|133x133εσ|Ίντερνετ καφέ 24ωρης λειτουργίας
Τα πρώτα Ίντερνετ καφέ ιδρύθηκαν στα τέλη '90 σε διάφορες περιοχές του κόσμου, στην Ν. Κορέα το "Electronic Café," στις ΗΠΑ το SF NET, στη Φινλανδία το "CompuCafé""," στο Οντάριο Καναδά το The Binary Cafe, στο Λονδίνο το Cyberia, στο Ντάλας το The High Tech Cafe, και άλλα. 

Τα ίντερνετ καφέ χρησιμοποιούνται παγκόσμια για πρόσβαση σε υπηρεσίες του διαδικτύου, όπως το ηλεκτρονικό ταχυδρομείο και οι πλατφόρμες κοινωνικής δικτύωσης, facebook, twitter, κ.α. Ορισμένες από τις επιχειρήσεις προσφέρονται για διαδικτυακά βιντεοπαιχνίδια πολλαπλών παικτών, και είναι εξοπλισμένα ανάλογα για ικανοποιητική απόδοση γραφικών και ταχύτητας. Υπάρχουν ίντερνετ καφέ που λειτουργούν σε 24ωρη βάση.
Σενέρ Λεβέντ

Ο Σενέρ Λεβέντ (τουρκικά: "Şener Levent", γεννημένος στη Λευκωσία, το 1948) είναι Τουρκοκύπριος δημοσιογράφος και πολιτικός. Ήταν υποψήφιος ευρωβουλευτής στις εκλογές για το Ευρωπαϊκό Κοινοβούλιο του 2019 με το κόμμα «Γιασεμί». Σπούδασε δημοσιογραφία στην ΕΣΣΔ. Όταν επέστρεψε από τις σπουδές του στην Κύπρο, εργάστηκε για λογαριασμό αριθμού τουρκοκυπριακών εφημερίδων. Από το 2001, εκδίδει την εφημερίδα Αφρίκα, γνωστή για τις θέσεις της εναντίον της τουρκικής κατοχής του βόρειου τμήματος της Κύπρου.
Δήμος Τέτοβο

Ο Δήμος Τέτοβο (, ; ) είναι δήμος στο νοτιοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Τέτοβο ονομάζεται επίσης η πόλη στην οποία βρίσκεται η έδρα του Δήμου Τέτοβο.
Ελένη Σπάροου

H Ελένη Σπάροου (Ουκρανικά: Елен Спарроу, 5 Iουνίου 1891 – 13 Nοεμβρίου 1970) ήταν πρωτοπόρος στην παγκόσμια δημόσια υγεία, ιατρός και μικροβιολόγος. Είναι περισσότερο γνωστή για το έργο της στον έλεγχο του τύφου στην Πολωνία μετά τον Α' Παγκόσμιο Πόλεμο και μετά από σημαντικά εθνικά προγράμματα εμβολιασμού για διφθερίτιδα, οστρακιά, κηλιδώδη πυρετό και υπόστροφο πυρετό στην Πολωνία και την Τυνησία την δεκαετία του 1960.
Σουαδέλα

Στη Ρωμαϊκή μυθολογία, η Σουαδέλα (ή Σουάδα) ήταν θεά της πειθούς, ιδιαίτερα στο ρομαντισμό, την αποπλάνηση και την αγάπη. Συνδεόταν στενά με την Αφροδίτη. Η ελληνική ονομασία ήταν Πειθώ. Μερικές φορές συνδέεται ή υπολογίζεται με κάποια από τις χάριτες Χάριτες. Ο Πλούταρχος παρατηρεί στο "Quaestiones Romanae" (μέρος "Μοράλια") ότι το ζευγάρι είχε ανάγκη από πέντε θεούς: τον Γαμήλιο Δία, τη Γαμήλια Ήρα, την Αφροδίτη, την Σουάδα και πάνω απ' όλα την Ντιάνα, την οποία καλούν οι γυναίκες στη γέννα.
Μέμο Καροτενούτο

Ο Μέμο Καροτενούτο (ιταλικά: Memmo Carotenuto, (Ρώμη, 23 Αυγούστου 1908 - 23 Δεκεμβρίου 1980), ήταν Ιταλός ηθοποιός. Από το 1941 εως το 1980 επαίξε σε 125 ταινίες.
Πέτρα Μεσσηνίας

Η Πέτρα Μεσσηνίας είναι χωριό στο νομό Μεσσηνίας. Το χωριό βρίσκεται σε υψόμετρο 800 μέτρων και κοντά σε αυτό βρίσκονται οι πηγές του ποταμού Νέδα. Υπάγεται στον δήμο Οιχαλίας, στην δημοτική ενότητα Είρας.
BMW Σειρά 5

Η BMW Σειρά 5 είναι ένα μεσαίο πολυτελές αυτοκίνητο της κατηγορίας E, που κατασκευάζεται από τη γερμανική αυτοκινητοβιομηχανία BMW από το 1972 και σήμερα βρίσκεται στην έβδομη γενιά του.

Αρχικά, η Σειρά 5 ήταν διαθέσιμη μόνο σε σεντάν εκδοχή αμαξώματος. Από το 1990 προστέθηκε το στυλ αμαξώματος στέισον βάγκον (αποκαλούμενο "Touring") και από το 2009 έως το 2017 παρήχθη επίσης ένα 5-πορτο fastback (το "Gran Turismo").

Η πρώτη γενιά της Σειράς 5 τροφοδοτήθηκε από τετρακύλινδρους και εξακύλινδρους βενζινοκινητήρες με φυσική αναρρόφηση. Οι επόμενες γενιές έχουν τροφοδοτηθεί από κινητήρες τεσσάρων κυλίνδρων, εξακύλινδρων, V8 και V10, οι οποίοι είναι είτε ατμοσφαιρικοί είτε υπερσυμπιεσμένοι. Από το 1982 και μετά, έχουν συμπεριληφθεί σταθερά στη Σειρά 5 και κινητήρες ντίζελ.

Διαχρονικά, η Σειρά 5 είναι το δεύτερο σε πωλήσεις μοντέλο της BMW μετά τη Σειρά 3. Μάλιστα στις 29 Ιανουαρίου 2008 συμπληρώθηκαν 5 εκατομμύρια αντίτυπα της Σειράς 5, όταν κατασκευάστηκε ένα 530d sedan σε εξωτερικό χρωματισμό Carbon Black Metallic.

Η BMW ξεκίνησε πρώτα με την Σειρά 5 το 1972 την ονομασία των αυτοκινήτων της με τριψήφια νούμερα. Έτσι, η Σειρά 5 ήταν η πρώτη γραμμή στα μοντέλα της BMW που χρησιμοποίησε στο όνομά της την έννοια «Σειρά».

Από την E28 και μετά, όλες οι γενιές της Σειράς 5 συμπεριλαμβάνουν την κορυφαία έκδοση M5.
Κιμμερικόν

Το Κιμμερικόν η αλλιώς Ψόα ήταν αρχαία Ελληνική πόλη στην Κριμαία, σημερινή Ουκρανία. Η πόλη ιδρύθηκε από αποίκους από την Μίλητο κατά τον 5ο αιώνα π.Χ και ερειπώθηκε κατά την Πρωτοχριστιανική περίοδο (30-325 μ.Χ). Το όνομά του μπορεί να αναφέρεται σε έναν προγενέστερο Κιμμέριο οικισμό στην περιοχή. Βρίσκεται περίπου 40 χλμ. νοτιοδυτικά από το Κερτς.

Σύμφωνα με την άποψη ορισμένων επιστημόνων, κατά την περίοδο της Συμμαχίας της Δήλου, το Κιμμερικόν ήταν μία από τις πολλές ελληνικές πόλεις του Εύξεινου Πόντου που συμμετείχαν σε αυτή, καταβάλλοντας συγκεκριμένο φόρο. 

Τον 3ο αιώνα π.Χ το Κιμμερικόν κατακτήθηκε από τους Γότθους και αποδυναμώθηκε ακόμα πιο πολύ μετά από μερικά χρόνια που δεχόταν συχνές επιθέσεις από πειρατές. Η πόλη καταστράφηκε ολοσχερώς στις πρώτες δεκαετίες του 6ου αιώνα μ.Χ. Ο Βυζαντινός αυτοκράτορας Ιουστινιανός Α´, μετά την προσάρτηση των εδαφών του Κιμμέριου Βόσπορου, δεν αποκατέστησε τις ζημιές της πόλης γιατί πίστευε ότι ήταν ανώφελο και ότι δεν θα χρησίμευε πια.
BMW X2

Η BMW X2 είναι ένα subcompact πολυτελές SUV που κατασκευάζεται από τη γερμανική αυτοκινητοβιομηχανία BMW από τον Μάρτιο του 2018.

Παράγεται στο Ρέγκενσμπουργκ της Γερμανίας.
Δήμος Τέαρτσε

Ο Δήμος Τέαρτσε ( , ) είναι δήμος στο βορειοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Τέαρτσε ονομάζεται επίσης το χωριό στο οποίο βρίσκεται η έδρα του Δήμου Τέαρτσε.
Μητροπολίτης Λευκάδος και Ιθάκης Δωρόθεος Παλλαδινός

Ο Μητροπολίτης Λευκάδος και Ιθάκης Δωρόθεος Παλλαδινός (1888 - 28 Ιανουαρίου 1977, κατά κόσμον Διονύσης Παλλαδινός) ήταν Έλληνας μητροπολίτης. Γεννήθηκε στη Ζάκυνθο το 1888 και αποφοίτησε τη θεολογική σχολή Αθηνών το 1915. Διάκονος χειροτονήθηκε στις 16 Δεκεμβρίου 1914 από τον μητροπολίτη Ζακύνθου Διονυσίου και το 1917 πρεσβύτερος. Υπηρέτησε ως ιεροκήρυκας Ζακύνθου (1915-1917), Γυθείου και Οιτύλου (1918-1921) και Πατρών (1921-1940). Χειροτονήθηκε μητροπολίτης Λευκάδος στις 26 Σεπτεμβρίου 1940. 

Καταγόμενος ο ίδιος από οικογένεια βιοπαλαιστών, ίδρυσε γηροκομείο στη Λευκάδα για τη διαβίωση των πτωχών ηλικιωμένων με δική του δαπάνη («Δωρόθειον Ίδρυμα»).

Στις 25 Ιουνίου 1968 αποχώρησε από μητροπολίτης Λευκάδος με τον νόμο υποχρεωτικής αποχώρησης λόγω ορίου ηλικίας που υφίστατο επί δικτατορίας.

Εκοιμήθη στην Λευκάδα στις 28 Ιανουαρίου 1977 σε ηλικία 89 ετών.
BMW Σειρά 7

Η BMW Σειρά 7 είναι ένα πολυτελές σεντάν μεγάλου μεγέθους, της κατηγορίας F, που παράγεται από τη γερμανική αυτοκινητοβιομηχανία BMW από το 1977. Η πρώτη γενιά της, ήταν ο διάδοχος του σεντάν BMW E3 «New Six» και σήμερα βρίσκεται στην έκτη γενιά της.

Διαχρονικά, η Σειρά 7 είναι η ναυαρχίδα της BMW και διατίθεται αποκλειστικά σε αμάξωμα τύπου σεντάν (συμπεριλαμβανομένων μοντέλων μεγάλων μεταξονίων και λιμουζίνας). Παρουσιάζει, παραδοσιακά, πρώτη τεχνολογίες και θέματα εξωτερικού σχεδιασμού προτού εμφανιστούν στα άλλα μοντέλα της BMW.

Η πρώτη γενιά της Σειράς 7 τροφοδοτήθηκε αποκλειστικά από 6-κύλινδρους σε σειρά βενζινοκινητήρες, ενώ οι επόμενες γενιές τροφοδοτήθηκαν από 4-κύλινδρους σε σειρά, 6-κύλινδρους σε σειρά, V8 και V12, τόσο ατμοσφαιρικούς όσο και με υπερσυμπίεση. Από το 1995, άρχισαν να προσφέρονται και κινητήρες ντίζελ στη Σειρά 7.

Σε αντίθεση με τη Σειρά 3 και τη Σειρά 5, η BMW δεν έχει παραγάγει μοντέλο Μ για τη Σειρά 7 (δηλαδή έκδοση «M7»). Ωστόσο, το 2014 έγινε διαθέσιμη μια επιλογή «M Performance» για τη Σειρά 7.
BMW X1

Η BMW X1 είναι ένα subcompact (συμπαγές) πολυτελές crossover SUV που κατασκευάζεται από τη γερμανική αυτοκινητοβιομηχανία BMW, από τον Οκτώβριο του 2009, ενώ από τον Ιούνιο του 2015 παράγεται η δεύτερη γενιά του. Όπως υποδηλώνει και η ονομασία του, πρόκειται για το μικρότερο SUV στην παλέτα της εταιρείας. Οι κυριότεροι ανταγωνιστές της X1 είναι τα Mercedes-Benz GLA-Class, Audi Q3, Volvo XC40, Volkswagen Tiguan και Hyundai ix35.
Φρικ

Ο Φρικ (αρμενικά: "", π. 1230 - π. 1310) ήταν Αρμένιος ποιητής του 13ου αιώνα. Θεωρούμενος ως ένας εκ των τριών σημαντικότερων Αρμενίων ποιητών του συγκεκριμένου αιώνα, ήταν, επίσης, ένας εκ των πρωτοπόρων της αρμενικής λαϊκής ποίησης στην καθομιλουμένη γλώσσα.
Λέσχη των Ιακωβίνων

μικρογραφία|305x305εσ|Σφραγίδα της λέσχης των Ιακωβίνων
Η Λέσχη των Ιακωβίνων, με παλαιότερη ονομασία Εταιρεία Φίλων του Συντάγματος ήταν πολιτική ομάδα κατά τη Γαλλική Επανάσταση. «Εδώ προετοιμάστηκε η Επανάσταση, εδώ έγινε, εδώ σχεδιάστηκαν όλα τα σημαντικά γεγονότα», είπε ο Ζωρζ Κουτόν το 1793.

Αρχικά ονομαζόταν Λέσχη της Βρετάνης, πήρε δε το όνομά της από το μοναστήρι των Ιακωβίνων της οδού Σαιντ-Ονορέ όπου εγκαταστάθηκε το 1789.

Η δράση της λέσχης, ουσιαστικά από τις αρχές του 1790, κορυφώθηκε μεταξύ 1792 και 1794 και έπαιξε σημαντικό ρόλο την περίοδο της Τρομοκρατίας. Η πτώση του Ροβεσπιέρου, αδιαμφισβήτητου ηγέτη της, προκάλεσε τη διάλυσή της το Νοέμβριο του 1794.
Σβετλάνα Χόρκινα

Η Σβετλάνα Βασιλύεβνα Χόρκινα (γεννηθείσα στις 19 Ιανουαρίου 1979) είναι αθλήτρια της ενόργανης γυμναστικής, που έχει αποσυρθεί από την αγωνιστική δράση. Αγωνίστηκε στους Ολυμπιακούς Αγώνες το 1996, το 2000 και το 2004. Κατά τη διάρκεια της καριέρας της, η Χόρκινα κέρδισε επτά Ολυμπιακά μετάλλια και 20 μετάλλια Παγκόσμιων Πρωταθλημάτων. Ήταν ανάμεσα στις τρεις κορυφαίες αθλήτριες σε όλα τα αγωνίσματα της ενόργανης γυμναστικής, ενώ ήταν η πρώτη γυμνάστρια που κέρδισε τρις σε όλα τα αγωνίσματα σε διοργάνωση Παγκόσμιου Πρωταθλήματος. Η Σβετλάνα Χόρκινα παραμένει μια από τις πιο επιτυχημένες αθλήτριες όλων των εποχών. Στην εναρκτήρια τελετή της Χειμερινής Πανεπιστημιάδας του 2019, άναψε τη φλόγα των αγώνων, μαζί με τον παίκτη του μπάντυ Σεργκέι Λομάνοφ.
Αμαλία Ματέρνα

Η Αμαλία Ματέρνα (γερμανικά: "Amalie Friedrich-Materna", Σανκτ Γκέορκεν, 1844 - Βιέννη, 1918) ήταν Αυστριακή υψίφωνος της όπερας που άκμασε κατά τα τέλη του 19ου αιώνα. Είναι γνωστή κυρίως για τις ερμηνείες της σε έργα του Ρίχαρντ Βάγκνερ.
Δήμος Μαυρόβο και Ροστούσα

Ο Δήμος Μαυρόβο και Ροστούσα ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Η έδρα του Δήμου Μαυρόβο και Ροστούσα βρίσκεται στο χωριό Ροστούσα.
Κάι Σιερχούις

Ο Κάι Σιερχούις ("Kaj Sierhuis," γεννημένος στις 27 Απριλίου 1998, Αθήνα) είναι Ολλανδός επαγγελματίας ποδοσφαιριστής, ο οποίος αγωνίζεται ως επιθετικός για τη Χρόνινγκεν, με δανεισμό από τον Άγιαξ.
Γιούζεφ Βάντζικ

Ο Γιούζεφ Βάντζικ ("Józef Wandzik," γεννημένος στις 13 Αυγούστου 1963, Ταρνόβσκιε Γκούρι) είναι Πολωνός παλαίμαχος ποδοσφαιριστής, ο οποίος αγωνιζόταν ως τερματοφύλακας και νυν προπονητής τερματοφυλάκων.
Δήμος Βραψίστα

Ο Δήμος Βραψίστα (, , ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Βραψίστα ονομάζεται επίσης το χωριό στο οποίο βρίσκεται η έδρα του Δήμου Βραψίστα.
Crotram

Η Crotram είναι κροατική κοινοπραξία η οποία παράγει τραμ (TMK 2100 και ΤΜΚ 2200). Αποτελείται από τις εταιρείες Končar Elektroindustrija d.d. και TŽV Gredelj d.o.o. με έδρα το Ζάγκρεμπ. Αν και θεωρητικά οι δύο εταιρείες έχουν ισοδύναμη θέση στην κοινοπραξία, η Gredelj παράγει μόνο το 13% της αξίας των τραμ. Η Končar παράγει το κύριο μέρος των τραμ. Επίσης, η ίδια εταιρεία παράγει ηλεκτρικά και ηλεκτρονικά συστήματα για τα τραμ ενώ αναλαμβάνει και τη τελική συναρμολόγηση. Αρχικά, το εργοστάσιο Τζούρο Τζάκοβιτς ήταν επίσης μέρος της κοινοπραξίας, αλλά αργότερα αποχώρησε. Η ανάπτυξη και παραγωγή του υδραυλικού συστήματος μεταφέρθηκε στις γερμανικές εταιρείες SAMES Hydro-Systemtechnik GmbH & Co. KG και Henschel Antriebstechnik GmbH.
Ξύλινες εκκλησίες στα Σλοβακικά Καρπάθια

Οι Ξύλινες εκκλησίες στα Σλοβακικά Καρπάθια είναι οκτώ ξύλινες εκκλησίες, που κατασκευάστηκαν από το 15ο μέχρι το 18ο αιώνα, στις επαρχίες Πρέσοβ, Ζίλινα, Μπάνσκα Μπίστριτσα και Κόσιτσε, στη Σλοβακία. Το 2008 εντάχθηκαν στο Κατάλογο των Μνημείων Παγκόσμιας Κληρονομιάς της ΟΥΝΕΣΚΟ.

Πρόκειται για δύο Ρωμαιοκαθολικές εκκλησίες, τρεις Προτεσταντικές και τρεις Ελληνοκαθολικές. Ειδικότερα ρωμαιοκαθολικές είναι η Εκκλησία του Αγίου Φραγκίσκου της Ασίζης, στο Χερβάρτοβ και η Εκκλησία των Αγίων Πάντων στο Τβρντοσιν. Και οι δύο χτίστηκαν το 15ο αιώνα (για τη δεύτερη ορισμένες πηγές αναφέρουν ότι χτίστηκε το 14ο αιώνα). Προτεσταντικές είναι οι εκκλησίες στο Χρόνσεκ, το Λέστινι και το Κέζμαροκ, που κατασκευάστηκαν το 1726, το 1688 και το 1717 αντίστοιχα ενώ Ελληνοκαθολικές είναι οι Εκκλησία του Αγίου Νικολάου στο Μπότρουζαλ (1658), η Εκκλησία του Αγίου Νικολάου στο Ρούσκα Μπίστρα (1730) και η Εκκλησία του Αρχαγγέλου Μιχαήλ στη Λαντομίροβα (1742).
Τζούλι Μίτσαμ

Η Τζούλι Μίτσαμ (αγγλικά: Julie Mitchum), (23 Ιουλίου 1914 – 21 Φεβρουαρίου 2003), 
γεννήμενη ως Ανέτ Μίτσαμ στο Τσάρλεστον (Νότια Καρολίνα), από τον Τζέιμς Μίτσαμ και την Αν Χάριετ Γκουντέρσον. Μαζί με τα αδέλφια της Ρόμπερτ και Τζον, η Μίτσαμ εργάστηκε στη βιομηχανία του θεάματος ως ηθοποιός.
Αλέξανδρος Κακλαμάνος

Ο Αλέξανδρος Κακλαμάνος (20 Μαΐου 1974, Ρόδος) είναι Έλληνας παλαίμαχος ποδοσφαιριστής, ο οποίος αγωνιζόταν ως επιθετικός.
Ρωμαϊκά νομίσματα

Δηνάριο του [[Μάρκος Αυρήλιος|Μάρκου Αυρήλιου]]. Επιγραφή IMP. M. ANTONINVS AVG. TR. P. XXV.
Τα Ρωμαϊκά νομίσματα για το μεγαλύτερο μέρος της ρωμαϊκής ιστορίας αποτελούντο από χρυσά, αργυρά, ορειχάλκινα και χάλκινα νομίσματα (βλ. Ρωμαϊκή μεταλλουργία ). Από τις πρώτες κοπές τους στην περίοδο της Δημοκρατίας τον 3ο αιώνα π.Χ. ως τους αυτοκρατορικούς χρόνους, το ρωμαϊκό νόμισμα είδε πολλές αλλαγές στη μορφή, την αξία και τη σύνθεσή του. Ένα σταθερό χαρακτηριστικό ήταν η πληθωριστική υποτίμηση και η αντικατάσταση των κερμάτων κατά τη διάρκεια των αιώνων. Αξιοσημείωτα παραδείγματα αυτού ακολούθησαν τις μεταρρυθμίσεις του Διοκλητιανού. Αυτή η τάση συνεχίστηκε και στην Κωνσταντινούπολη. 

Λόγω της οικονομικής ισχύος και της μακροζωίας του ρωμαϊκού κράτους, το ρωμαϊκό νόμισμα χρησιμοποιήθηκε ευρέως σε όλη την Ευρώπη, τη δυτική Ασία και τη βόρεια Αφρική από την κλασσική εποχή μέχρι τον Μεσαίωνα. Χρησίμευσε ως πρότυπο για τα νομίσματα των μουσουλμανικών χαλιφάτων και των ευρωπαϊκών κρατών κατά τον Μεσαίωνα και τη Σύγχρονη Εποχή. Τα ονόματα των ρωμαϊκών νομισμάτων επιβιώνουν σήμερα σε πολλές χώρες, όπως π.χ. το αραβικό δηνάριο (από το "denarius"), το περουβιανό σολ (από το νόμισμα "solidus"), η βρετανική λίρα και το μεξικανικό πέσο (και οι δύο μεταφράσεις της ρωμαϊκής "λίβρας").
Ραφαϊέλ Πατκανιάν

Ο Ραφαϊέλ Πατκανιάν (αρμενικά: "Ռափայել Պատկանյան", Νορ Ναχιτσεβάν, Ρωσική Αυτοκρατορία, 8 Νοεμβρίου 1830 - 22 Αυγούστου 1892), γνωστός και με το λογοτεχνικό ψευδώνυμο Καμάρ Κατίμπα ή Γκαμάρ Κατίπα ήταν Αρμένιος ποιητής, συγγραφέας και εκπαιδευτικός που άκμασε στη Ρωσία. Αναγνωρίζεται ως μια από τις σημαντικότερες φυσιογνωμίες των αρμενικών γραμμάτων του 19ου αιώνα.
Μπαντίν Τζαράν

thumb|right|Τοπίο από έναν από τους πολλούς μικρότερους αμμόλοφους της ερήμου Μπαντίν Τζαράν
Η Μπαντίν Τζαράν (κινεζ. 巴丹吉林沙漠) είναι μια έρημος στην Κίνα, που εκτείνεται στις επαρχίες Κανσού, Νινγκσιά και Εσωτερική Μογγολία. Καλύπτει μια έκταση 49.000 τετραγωνικά χιλιόμετρα, κάτι που την καθιστά την τρίτη μεγαλύτερη έρημο της Κίνας.

Η Μπαντίν Τζαράν φιλοξενεί μερικούς από τους υψηλότερους σταθερούς αμμόλοφους πάνω στη Γη, με μερικούς να φτάνουν σε ύψος πάνω από 500 μέτρα, αν και ο μέσος όρος είναι περίπου 200 μέτρα. Ο υψηλότερος αμμόλοφός της μετρείται από τη βάση ως την κορυφή ως ο τρίτος υψηλότερος αμμόλοφος στον κόσμο και ο υψηλότερος στατικός αμμόλοφος στον κόσμο. Η έρημος διαθέτει επίσης περισσότερες από 100 λίμνες που τροφοδοτούνται από πηγές και βρίσκονται ανάμεσα στους αμμόλοφους, μερικές από τις οποίες έχουν γλυκό νερό, ενώ άλλες είναι εξαιρετικά αλατούχες. Αυτές οι λίμνες δίνουν στην έρημο το όνομά της που στη μογγολική γλώσσα σημαίνει «Μυστηριώδεις λίμνες». Αυτές οι λίμνες δεν έχουν μελετηθεί πλήρως, αν και οι λίμνες υψηλού pH φιλοξενούν εξαιρετικά ενδιαφέρουσες κοινότητες ζώων. Διασχίζεται επίσης από ένα ποτάμι, το Ρουό Σουί (= «Αδύνατο νερό»), το οποίο έχει σχηματίσει μια αλλουβιακή πεδιάδα καταμεσίς στην έρημο.